Bretagne/Korpus-divyezhek-brezhoneg-galleg huggingface dataset:
James de Kerjégu utilise cette pièce pour s’habiller et prendre soin de son apparence, particulièrement sa barbe et ses bacchantes. 
Gant James Keryegu e veze implijet ar pezh-mañ evit en em wiskañ ha teuler evezh ouzh e neuz, dreist-holl evit kempenn e varv hag e vourroù.
Décoré de tissu jaune et de boiseries dessinées en 1903 par l’artiste Georges de Feure pour le compte de la maison Bing, le cabinet de toilette était pourvu de deux meubles à hauteur d’appui, de chaises et probablement d’une chaise longue, sur le modèle du cabinet de toilette féminin exposé dans le Pavillon Bing que James de Kerjégu a certainement visité pendant l’Exposition universelle de Paris en 1900. 
Er gambr-emwalc’hiñ, kinklet gant lien melen ha koadajoù treset e 1903 gant an arzour Georges de Feure evit kont an ti Bing, e oa daou bezh arrebeuri a c’halled en em harpañ warno, kadorioù ha, moarvat, ur gador hir, diwar batrom ar gambr-emwalc’hiñ evit ar merc’hed a voe diskouezet er Pavilhon Bing hag a voe gweladennet gant James Keryegu e-pad an Diskouezadeg hollvedel e Pariz e 1900.
Le motif décoratif stylisé des carreaux de faïence évoque une tulipe. 
Tres kinklañ stilekaet ar c’harrelloù feilhañs a laka da soñjal en tulipez.
Il est possible que l’artiste Van de Velde, qui a travaillé un temps avec Bing, inspire cette forme. 
Marteze eo an arzour Van de Velde, en doa labouret e-pad ur mare gant Bing, en doa awenet ar stumm-se.
À moins que ce ne soit l’œuvre de Georges de Feure, lui-même créateur de nombreuses pièces de céramique.
Nemet e vefe ul labour graet gant Georges de Feure, en doa krouet kalz a bezhioù pri poazh e-unan.
Les éléments encore en place comme les boiseries, les carreaux de faïence, le tissu sur les murs, ou la cheminée ont été restaurés et nettoyés en 2018. 
An elfennoù a zo en o flas c’hoazh evel ar c’hoadajoù, ar c’harrelloù feilhañs, ar gwiad ouzh ar mogerioù, pe an oaled a oa bet nevesaet ha naetaet e 2018.
Les murs sont garnis de vénitienne - ou tissu de soie - unie de couleur « réséda ». 
Ar mogerioù zo outo stignoù giz Venezia – pe gwiad seiz – unliv, a-liv gant ar « rezeda ».
Ces tentures sont placées sur du molleton lui-même clouté sur un réseau de baguettes en bois. 
Lakaet e oa bet ar stignadoù-se war voelton hag a oa tachet e-unan war ur roueadad bizhier koad.
Pour assurer une finition parfaite, un ruban épais et serré appelé galon est mis sur le bord du tissu.
Evit peurlipat ar c’hinkladur e oa bet lakaet ul lurell dev ha stank, anvet galoñs, war lez ar gwiad.
Dessinées par l’artiste Georges de Feure, les boiseries sont en frêne, un bois dur mais flexible couramment utilisé en ébénisterie. 
Ar c’hoadajoù, treset gant an arzour Georges de Feure, zo e koad onn, ur c’hoad kalet met hebleg a vez implijet kalz gant an ebenourien.
La teinte claire du bois s’accorde avec la couleur de la tapisserie et met en valeur les motifs décoratifs en forme de tulipe.
Klotañ  a ra arliv sklaer ar c’hoad gant liv ar paper-moger ha lakaat a ra an tresoù kinklañ e stumm tulipez war wel.
Mirva louzawouriezh Brest a studi hag a vir ar plant gouez hag o meteier naturel.
Mirva louzawouriezh Brest a studi hag a vir ar plant gouez hag o meteier naturel.
Le Conservatoire botanique intervient à l’international, en soutenant depuis sa création des projets de conservation de plantes menacées, en particulier en Europe et dans les îles du monde entier.
Labourat a ra ar Mirva louzawouriezh gant an estrenvro pa sikour, abaoe m’eo bet krouet, mennadoù da wareziñ plant en arvar, dreist-holl en Europa hag en inizi er bed a-bezh.
Le Conservatoire botanique intervient dans l’Ouest de la France, en développant des actions d’étude et de conservation des plantes sauvages et des milieux naturels.
Labourat a ra ar Mirva louzawouriezh e Kornôg Frañs, pa studi ha pa vir plant gouez ha meteier naturel.
Le Conservatoire botanique intervient à Brest, en cultivant et conservant des graines de plantes menacées d’extinction et en sensibilisant le public à la sauvegarde de la diversité végétale.
Labourat a ra ar Mirva louzawouriezh e Brest pa c’hounez ha pa vir had plant e mar da vont da get ha pa laka an dud da gompren e ranker saveteiñ liesseurted ar plant.
Environ 40 salariés et plusieurs centaines de bénévoles participent aux missions du Conservatoire botanique national de Brest.
War-dro 40 goprad ha meur a gant labourer a-youl vat a gemer perzh e kefridioù Mirva louzawouriezh broadel Brest.
Localisation des panneaux du sentier d’information.
Pelec’h emañ panelloù ar wenodenn-displegañ ?
Longez le ruisseau pour trouver les autres panneaux qui vous permettront de découvrir le rôle du Conservatoire botanique national de Brest. 
Kerzhit a-hed ar c’houer evit kavout ar panelloù all a zisplego deoc’h roll Mirva louzawouriezh broadel Brest.
En visitant les serres tropicales et le pavillon d’accueil vous obtiendrez des informations complémentaires sur les missions du Conservatoire botanique et les enjeux liés à la préservation de la diversité végétale.
Ma’z it da welet an tiez-gwer trovanel hag ar pavilhon degemer ho po titouroù ouzhpenn diwar-benn kefridioù ar Mirva louzawouriezh ha perak ez eo pouezus gwareziñ liesseurted ar plant.
Bien qu’ouvert au public, le jardin du Conservatoire botanique représente une réserve de plantes rares et menacées. 
Goude m’eo digor liorzh ar Mirva louzawouriezh d’an dud, ez eo ul lec’h ma virer plant rouez hag en arvar.
Le jardin et les serres sont entretenus par les jardiniers de Brest métropole en concertation avec les scientifiques du Conservatoire botanique.
Kempennet e vez al liorzh hag an tiez-gwer gant liorzhourien Brest meurgêr, asambles gant skiantourien ar Mirva louzawouriezh.
Zones actuelles d’intervention du Conservatoire botanique.
Toleadoù m’emañ ar Mirva louzawouriezh o labourat bremañ.
Créé en 1975, le Conservatoire botanique de Brest a été le premier établissement au monde dédié entièrement au sauvetage des plantes menacées. 
Krouet e oa bet Mirva louzawouriezh Brest e 1975. An ensavadur kentañ e oa bet er bed a-bezh a-ratozh evit saveteiñ ar plant en arvar.
Il intervient dans de nombreuses régions du monde.
Labourat a ra e toledadoù a-leizh er bed a-bezh.
Le Conservatoire botanique est régulièrement sollicité à l’étranger pour partager son expérience en matière de préservation d’espèces menacées.
Ingal e vez resevet goulennoù eus an estrenvro gant ar Mirva louzawouriezh, evit kemer tro eus e skiant-prenet a-fet ar gwareziñ spesadoù en arvar.
Ce Dombeya de l’île Maurice est une espèce menacée de disparition cultivée dans les serres du Conservatoire botanique.
An Dombeya-mañ eus Enez Voris zo ur spesad e mar da vont da get hag a c’hounezer e tiez-gwer ar Mirva louzawouriezh.
Il existe 11 Conservatoires botaniques nationaux (CBN) agréés par l’État en France.
Bez’ ez eus 11 Mirva louzawouriezh broadel (MLB) anavezet gant ar Stad e Frañs.
Le Conservatoire botanique national de Brest est agréé par l’État depuis 1990.
Abaoe 1990 eo anavezet Mirva louzawouriezh broadel Brest gant ar Stad.
Les botanistes du Conservatoire effectuent l’inventaire des plantes sauvages et des milieux naturels de l’Ouest de la France.
Louzawourien ar Mirva a renabl ar plant hag ar meteier naturel e Kornôg Frañs.
Une carrière transformée en jardin.
Ur vengleuz aet d’ober ul liorzh.
Creusé par le ruisseau du Dourguen (l’Eau blanche), le Vallon du Stang-Alar constitue un trait d’union naturel entre le front de mer et la ville.
Kleuzet e oa bet Stangalar gant an Dour Gwenn, ur wazh-dour. Mont a ra d’ober ul liamm naturel etre an aod ha kêr.
Dans les années 1890, l’eau du ruisseau était potable et des cressonnières jalonnaient son parcours. 
Er bloazioù 1890 e c’halled evañ dour ar c’houer ha beleregi a oa a-hed he naoz.
Á cette époque, les truites fréquentaient le ruisseau, le linge était lavé au lavoir, les moulins tournaient au fil de l’eau et le Vallon était un lieu de promenade prisé des Brestois.
D’ar c’houlz-hont e oa dluzhed er wazh-dour, kannet e veze al lien er poull, treiñ a rae ar milinoù gant red an dour hag e plije da Vrestiz pourmen er saonenn.
De 1931 à 1966, le site est exploité comme carrière pour extraire de la roche (gneiss), puis est utilisé comme décharge sauvage. 
Eus 1931 da 1966 e oa bet graet ur vengleuz eus al lec’h-se evit tennañ reier anezhañ (gneis). Goude-se e oa bet taolet lastez eno en desped d’ar reolennoù.
En 1974, la Communauté Urbaine de Brest voit le jour et achète les terrains pour y aménager le premier grand parc de la métropole. 
E 1974 e oa bet krouet Kumuniezh-kêr Brest, ha prenet he doa an tachennoù evit kempenn enno kentañ park bras ar veurgêr.
Depuis 1975, la partie basse du Vallon est affectée au Conservatoire botanique.
Abaoe 1975 ez eo gouestlet traoñ ar Saonenn d’ar Mirva louzawouriezh.
Cette vallée verdoyante, au microclimat favorable, sert aujourd’hui de refuge à la flore et la faune sauvages ainsi qu’à des plantes menacées provenant du monde entier.
Ar saonenn c’hlas-se, ma vez dous an amzer, a dalvez bremañ da repu d’ar plant ha d’al loened gouez, hag ivez d’ar plant en arvar eus ar bed a-bezh.
Le Vallon du Stang-Alar dans les années 1900.
Stangalar er bloazioù 1900.
La Communauté urbaine de Brest (qui deviendra Brest métropole) a effacé les cicatrices de la carrière et de la décharge pour aménager un espace vert au Vallon du Stang-Alar. 
Kumuniezh-kêr Brest (a zeuio da vezañ Brest meurgêr) he deus diverket roudoù ar vengleuz hag ar gaoc’higell evit kempenn ur c’hlasvezeg e Stangalar.
En 2015, sous le parrainage de Stéphane Marie, animateur paysagiste sur France 5, plantation symbolique à l’occasion des 40 ans du Conservatoire botanique par François Cuillandre, président de Brest métropole et Eric Guellec, président du Conservatoire botanique national.
E 2015, dindan baeroniezh Stéphane Marie, abadenner-gweledvaouer war Frañs 5, e oa bet plantet ur wezenn evel un arouez, da-geñver 40 vloaz ar Mirva louzawouriezh, gant François Cuillandre, prezidant Brest meurgêr hag Eric Guellec, prezidant ar Mirva louzawouriezh broadel.
Le botaniste Jean-Yves Lesouëf fut à l’initiative du Conservatoire botanique avec le soutien de l’association naturaliste Bretagne Vivante - SEPNB, de Brest métropole, des collectivités territoriales et du Ministère de l’Environnement.
Diwar atiz al louzawour Jean-Yves Lesouëf e oa bet krouet ar Mirva louzawouriezh, gant skoazell ar gevredigezh naturourez Breizh Vev - SEPNB, Brest meurgêr, ar strollegezhioù tiriadel ha Ministrerezh an Endro.
Environ 350 000 visiteurs fréquentent, chaque année, le jardin du Conservatoire botanique.
Bep bloaz e vez darempredet liorzh ar Mirva louzawouriezh gant war-dro 350 000 a vizitourien.
L’Arche aux plantes, association de soutien du Conservatoire botanique national de Brest, organise chaque année des foires aux plantes le 1er mai et le 1er dimanche d’octobre. 
Bep bloaz, d’ar 1añ a viz Mae ha d’ar Sul 1añ a viz Here, e vez graet foarioù plant gant ar gevredigezh « Arc’h ar plant », a souten Mirva louzawouriezh broadel Brest.
L’argent collecté est reversé au Conservatoire botanique pour soutenir des programmes de préservation d’espèces menacées.
Roet e vez an arc’hant dastumet evel-se d’ar Mirva louzawouriezh, dezhañ da harpañ programmoù da wareziñ spesadoù en arvar.
L’entretien du Vallon du Stang-Alar (parc public et Conservatoire botanique) est assuré par la Direction des espaces verts de Brest métropole.
Kempennet e vez Stangalar (ar park foran hag ar Mirva louzawouriezh) gant Renerezh ar glasvezegi e Brest meurgêr.
Le travail du Conservatoire consiste à connaître et préserver les plantes sauvages et les milieux naturels. 
Labour ar Mirva eo anavezout ha gwareziñ ar plant gouez hag ar meteier naturel.
A partir des études réalisées on conseille les élus et les conservateurs de parcs naturels. 
Diwar ar studiadennoù a zo bet kaset da benn e kuzulier an dilennidi hag ar verourien tachennoù natur.
Pour acquérir ces connaissances sur la végétation, les botanistes réalisent des inventaires sur le terrain et analysent la documentation bibliographique. 
Evit tapout an anaoudegezh-se war ar plant e vez graet renabloù war an dachenn gant al louzawourien hag e tielfennont an dielloù hag al levrioù.
Les informations accumulées permettent de mettre en place des actions de préservation pour les plantes les plus menacées et de conseiller les organismes qui gèrent des milieux naturels.
Gant an titouroù dastumet evel-se e c’haller gouzout petra a zo d’ober evit gwareziñ ar plant a zo ar muiañ en arvar ha kuzuliañ an aozadurioù a ver meteier naturel.
Au fil des années, le Conservatoire botanique a acquis un véritable savoir-faire en matière de sauvetage de plantes au bord de l’extinction au niveau mondial. 
A-hed ar bloazioù ez eus bet tapet chemet gant ar Mirva louzawouriezh evit a sell ouzh saveteiñ plant a zo e mar da vont da get er bed a-bezh.
Avec plus de 2 000 espèces menacées maintenues en culture et sous forme de graines, Brest est reconnu au plan international et fait partie des principaux centres assurant la préservation du patrimoine végétal de la planète.
Gant ouzhpenn 2000 spesad en arvar, gounezet pe miret e stumm had, ez eo anavezet Brest en estrenvro hag emañ e-mesk ar c’hreizennoù pennañ evit gwareziñ glad ar plant war an Douar.
Le personnel qui travaille au Conservatoire botanique est composé de botanistes, de personnes en charge des cultures, ainsi que d’informaticiens, de documentalistes et d’agents administratifs, répartis sur les sites de Brest, Villers-Bocage et Nantes.
E-touez an implijidi a zo o labourat er Mirva louzawouriezh ez eus louzawourien, tud karget eus ar gounit, hag ivez stlennegourien, teuliourien ha gwazourien velestradurel. Ingalet ez int e kreizennoù Brest, Villers-Bocage ha Naoned.
Le siège du Conservatoire botanique à Brest regroupe le personnel scientifique et administratif ainsi que les jardiniers de Brest métropole. 
E sez Mirva louzawouriezh Brest eo bodet an implijidi skiantel ha melestradurel, ha liorzhourien Brest meurgêr.
Il abrite également un centre de documentation, les bases de données ainsi qu’une banque de graines.
Eno e kaver ivez ur greizenn deuliaouiñ, an diazoù roadennoù hag ur bank had.
Pour conserver des espèces de plantes et d'animaux de toutes sortes on doit conserver tout d'abord des milieux naturels fertiles et diversifiés. 
Evit derc'hel spesadoù plant ha loened a bep seurt e ranker mirout meteier naturel strujus ha liesseurt da gentañ-penn.
Les plantes sont, pour la plupart, liées à des milieux particuliers où elles trouvent les conditions nécessaires à leur développement. 
Emañ an darn vrasañ eus ar plant e meteier dibar ma kavont ar pezh o devez ezhomm evit kreskiñ.
Dans nos régions, la majorité des milieux est fortement influencée par l’activité humaine. 
En hon toleadoù-ni e vez levezonet kalz ar peurvuiañ eus ar meteier gant obererezh mab-den.
Certaines de nos pratiques participent au maintien de milieux naturels riches et variés. 
Lod eus an traoù a reomp a sikour gwareziñ meteier naturel puilh ha liesseurt.
Mais notre influence, lorsqu’elle est trop brutale, conduit à une dégradation des milieux naturels et entraîne une perte de biodiversité.
Met hol levezon, pa vez re feuls, a zic’hrad ar meteier hag a ra da liesseurted ar vuhez digreskiñ.
C’est la raison pour laquelle le Conservatoire botanique étudie les conditions de vie des plantes et préconise des pratiques favorables à la bonne gestion des milieux (gestion raisonnée des espaces agricoles et des forêts, préservation du littoral, respect de la qualité de l’eau…).
Kement-se zo kaoz e studi ar Mirva louzawouriezh penaos e vev ar plant, hag e ali d’ober diouzh ma vo meret ervat ar meteier (merañ gant furnez an tachennoù labour-douar hag ar c’hoadoù, gwareziñ an arvor, kemer soursi eus kalite an dour...).
Lorsque leurs milieux de vie disparaissent, certaines plantes se retrouvent au bord de l’extinction. 
Plant zo en em gav e mar da vont da get pa ne vez ket ken eus o meteier buhez.
Il est alors nécessaire de les cultiver afin d’assurer leur survie, dans l’attente d’un retour en nature après restauration de leurs milieux.
Neuze e ranker gounit anezho, dezho da chom bev, da c’hortoz ma vint adlakaet en natur pa vo kempennet o meteier.
Préserver des milieux naturels variés permet de conserver les plantes dans leur habitat.
Pa warezer meteier naturel liesseurt e c’haller mirout ar plant el lec’hioù ma kreskont.
Par précaution, les plantes les plus rares doivent également être mises à l’abri dans les collections des conservatoires et des jardins botaniques.
Betek-gouzout e rank ivez ar plant rouesañ bezañ gwaskedet e dastumadoù ar mirvaoù hag al liorzhoù louzawouriezh.
Le Bois dentelle est un arbuste rarissime de l’île Maurice. 
Ar C’hoad dantelez zo gwezigoù rouez-meurbet eus Enez Voris.
Sa survie dépend des spécimens maintenus en culture.
Chom bev a c’hallont abalamour d’an hiniennoù a c’hounezer.
Les plantes endémiques : des espèces uniques.
Ar plant brosezat : spesadoù dibar.
Les espèces endémiques sont des sortes de plantes ou d'animaux qu'on ne trouve que dans des zones spécifiques. 
Ar spesadoù brosezat zo spesadoù plant pe loened n'eus anezho nemet war dachennoù dibar.
Si une espèce endémique meurt sans que soit conservé un seul spécimen dans un jardin ou un zoo, elle disparaîtra de la Terre pour toujours. 
Ma'z a ur spesad brosezat da get hep na ve dalc'het un hinienn bennak en ul liorzh pe ur zoo, e steuzio da viken diwar an Douar.
Au fil des temps, une espèce évolue pour s’adapter aux changements de son habitat ainsi qu’aux pressions naturelles qu’elle subit. 
A-hed an amzer e kemm ar spesadoù evit en em ober diouzh ar cheñchamantoù el lec’hioù ma vevont ha diouzh levezon an natur.
Les espèces qui se retrouvent dans des lieux isolés, comme les îles océaniques ou les montagnes, évoluent en vase clos et engendrent, peu à peu, des formes originales désignées sous le terme d’espèces endémiques.
Ar spesadoù en em gav e lec’hioù distro, evel an inizi er morioù-bras pe ar menezioù, a emdro evel pa vijent en ul lestr kloz, ha tamm-ha-tamm e tapont stummoù dibar a reer spesadoù brosezat anezho.
Ces zones où sont concentrées les espèces endémiques sont considérées comme des points chauds de biodiversité. 
Kontet eo an takadoù m’eo bodet ar spesadoù brosezat da vezañ poentoù tomm evit liesseurted ar vuhez.
Ces derniers méritent des efforts particuliers en matière de conservation de la nature. 
Strivoù dibar zo d’ober evit ar re-se abalamour da wareziñ an natur.
Dans le cadre de ses programmes internationaux, le Conservatoire botanique concentre ses interventions dans ces hauts lieux de biodiversité (Bassin méditerranéen, Madagascar, îles de l’Océan Indien et des Antilles…).
En e brogrammoù etrebroadel, ar Mirva louzawouriezh a labour dreist-holl el lec’hioù pouezus-se evit liesseurted ar vuhez (Diazad ar Mor Kreizdouar, Madagaskar, inizi Meurvor Indez hag an Antilhez...).
Pour les biologistes, les 34 hotspots (points chauds) de biodiversité répertoriés sur terre sont des lieux qui abritent une biodiversité exceptionnelle (44 % des espèces végétales et 35 % des animaux vertébrés terrestres sur 1,4 % de la surface terrestre émergée) et sont particulièrement menacés par les actions humaines. 
Evit ar vevoniourien ez eo ar 34 a hotspotoù (poentoù tomm) evit liesseurted ar vuhez a zo bet renablet war an douar lec’hioù hag a ro bod d’ur vevliesseurted dispar (44 % eus ar spesadoù plant ha 35 % eus al loened mellkeinek a vev war an douar, war 1,4 % eus ar gorread eus an Douar n’eo ket goloet gant dour) hag a zo gourdrouzet da vat gant obererezh mab-den.
La photo de droite montre un paysage typique des îles Juan Fernandez situées au large du Chili.
Er poltred a-zehoù e weler ur skeudenn skouer eus an inizi Juan Fernandez e-maez Chile.
Le Narcisse des îles Glénan est une plante endémique dont la population sauvage est limitée à ce petit archipel situé au sud du Finistère. 
Roz-kamm an inizi Glenan zo plant brosezat : ne boulzont en gouez nemet en enezeg vihan-se e su Penn-ar-Bed.
Proche de l’extinction dès les années 1920, cette espèce est désormais strictement protégée. 
Darbet e oa bet dezho mont da get adalek ar bloazioù 1900, met gwarezet strizh eo ar spesad-se hiviziken.
La réserve naturelle créée en 1974 aux Glénan est gérée par l’association Bretagne Vivante en concertation avec le Conservatoire botanique.
Meret eo ar mirva natur krouet e 1974 en inizi Glenan gant ar gevredigezh Breizh Vev, asambles gant ar Mirva louzawouriezh.
Le Crinum de l’île Maurice est une plante endémique disparue dans la nature et qui ne survit qu’en culture dans les conservatoires et les jardins botaniques.
Crinum enez Vaoris zo plant brosezat aet da get en natur. Ne chomont bev nemet abalamour ma vezont gounezet er mirvaoù hag el liorzhoù louzawouriezh.
Le Conservatoire botanique national de Brest, en collaboration avec les organismes de conservation de la nature de l’île Maurice, mène un important programme de réintroduction de plantes menacées dans cet archipel de l’Océan Indien.
Mirva louzawouriezh Brest, asambles gant an aozadurioù da wareziñ an natur en enez Voris, a ren ur mell programm da adlakaat plant en arvar en enezeg-se eus Meurvor Indez.
Les plantes : un besoin vital ! 
Ar plant : ezhomm bras hon eus anezho !
Depuis que l'Homme est sur terre il vit des plantes. 
Abaoe m’emañ mab-den war an Douar e vev diwar ar plant.
Comme chaque espèce animal, nous ne pourrions vivre sans les plantes. 
Evel pep spesad loened, ne c'halljemp ket bevañ anez ar plant.
Depuis toujours, nous tirons parti des plantes pour assurer notre survie et notre développement. 
A-viskoazh hon eus graet gant ar plant evit chom bev ha diorren.
Quotidiennement, nous avons besoin des plantes pour satisfaire nos besoins vitaux (respiration, nourriture, médicaments, habillement, habitations…) et pour notre bien-être (plantes ornementales, épices, boissons et tisanes, produits cosmétiques, colorants, objets artistiques…).
Bemdez hor bez ezhomm eus ar plant evit bastañ d’hon ezhommoù pennañ (alanañ, debriñ, prederiañ ouzh ar c’hleñvedoù, fardañ dilhad, sevel tiez...) hag evit hor plijadur (plant da ginklañ, spisoù, evajoù ha tizanoù, gwezeladoù, livuzennoù, oberennoù arz...).
Les plantes sauvages, peu à peu sélectionnées, sont à l’origine des plantes cultivées pour l’agriculture et l’ornement. 
Tamm-ha-tamm e oa bet dibabet ar plant gouez, ha diwarno eo deuet ar re a c’hounezer evit debriñ pe kinklañ traoù.
Les nouvelles molécules découvertes dans les végétaux sont des ressources prometteuses pour développer de nouveaux produits plus respectueux de l’environnement. 
Ar molekul nevez a zo bet kavet er plant a ya d’ober danvez a c’hallfe sikour ac’hanomp da ziorren produioù nevez doujusoc’h e-keñver an endro.
Les plantes sont aussi une importante source d’inspiration pour l’espèce humaine et un support pour ses activités artistiques, spirituelles ou religieuses.
Ur vammenn awen bouezus eo ar plant ivez evit mab-den, hag ur skor evit an arz, ar spered pe ar relijion.
De plus, les végétaux sont à la base des chaînes alimentaires et jouent un rôle fondamental dans le bon fonctionnement des écosystèmes (épuration de l’air et de l’eau, lutte contre l’érosion des sols et dans le maintien des équilibres climatiques). 
Ouzhpenn-se emañ ar plant e penn kentañ ar chadennoù boued, ha c’hoari a reont ur roll hollbouezus e mont en-dro an ekoreizhiadoù (puraat an aer hag an dour, stourm ouzh krignadur an douar, derc’hel kempouez an hin).
Les plantes constituent également un élément fondamental des paysages.
Un elfenn a bouez eo ar plant ivez er pezh a welomp en-dro deomp.
Préserver la diversité végétale et des milieux naturels riches est donc indispensable pour garantir notre qualité de vie et celle des générations futures.
Setu ez eo ret-holl gwareziñ liesseurted ar plant, ha meteier naturel strujus, evit gwarantiñ kalite hor buhez-ni ha hini ar remziadoù da zont.
Quotidiennement, nous utilisons des ressources qui proviennent des plantes.
Bemdez e implijomp danvez hag a zeu eus ar plant.
Les plantes sont indispensables au bon fonctionnement des écosystèmes et des milieux naturels.
Ret-holl eo ar plant d’an ekoreizhiadoù ha d’ar meteier naturel da vont en-dro ervat.
De la lumière à la forme.
Eus ar gouloù d’ar furm.
La Renaissance voit naître une conception de la beauté liée à la représentation du corps humain. 
En Azginivelezh e oa deuet war wel un doare da empennañ ar gened liammet ouzh taolennadur korf mab-den.
Cette beauté, attachée toujours à l’idée de création divine, repose sur une harmonie des proportions.
Diazezet e oa ar gened-se, stag atav ouzh ar grouidigezh gant Doue, war mentoù heneuz.
Le corps célébré, idéal, prend pour modèle la statuaire antique et ses canons masculin et féminin. 
Ar c’horf a veuled, disi an tamm anezhañ, a gemere da batrom delwennoù an Henamzer hag ar reolennoù da skeudenniñ evel ma oa dleet korfoù ar baotred hag ar merc’hed er mare-se.
Il s’agit d’une rupture avec la pensée médiévale qui regarde avec soupçon tout ce qui est lié au corps, aux sens et au physique, les beautés terrestres étant perçues comme éphémères. 
Sed aze un torr e-keñver giz ar Grennamzer a selle gant disfiz ouzh kement tra a denne d’ar c’horf, da skiantoù an den ha d’an danvez, abalamour ma soñjed ne oa ar gened war an douar nemet un dremenadenn.
En science comme en art, les hommes de la Renaissance donnent au corps une dimension charnelle et symbolique. 
Er skiantoù evel en arzoù, tud an Azginivelezh o doa graet d’ar c’horf bezañ kig hag arouez.
Il devient une unité pour s’intégrer à l’harmonie du monde.
Deuet e oa da vezañ un unvez evit kemer e blas e kened ar bed.
L’observation et la réflexion poussent les artistes tels Léonard de Vinci ou Albrecht Dürer à mettre en évidence la variété naturelle des corps. 
Dre forzh sellet ha prederiañ e oa bet douget arzourien evel Leonardo da Vinci pe Albrecht Dürer da lakaat liesseurted naturel ar c’horfoù war wel.
La recherche de la beauté à la Renaissance ne constitue pas, dès lors, l’unique sujet. 
Adalek neuze ne oa ket ken klask ar gened ar sujed nemetañ en Azginivelezh.
L’homme doit être représenté de façon juste et ressemblante. 
Ret e oa taolenniñ mab-den en un doare just, par d’ar wirionez.
Les peintres du Nord créent les premières images réalistes en montrant des corps âgés et décharnés. 
Gant livourien an Norzh e oa bet savet ar skeudennoù realour kentañ, a ziskoueze korfoù oadet ha kastiz.
Les humanistes, et parmi eux les artistes, reprennent également les théories antiques sur le rapport entre caractère et aspect des individus. 
An denelourien, hag an arzourien en o zouez, o doa adkemeret ivez teoriennoù an Henamzer diwar-benn al liamm etre temz-spered ha neuz an dud.
Le tyran ou la sorcière présentent ainsi un visage monstrueux. 
Dremmoù euzhus a lakaed evel-se d’an diranted pe d’ar sorserezed.
Fasciné par le grotesque, Léonard de Vinci n’hésite pas à mettre en relief la beauté de la laideur.
Boemet e oa Leonardo da Vinci gant an traoù chin, ha ne oa ket chomet da dortal evit lakaat kened ar vilded war wel.
Beauté et laideur se renforcent l’une l’autre.
Ar gened hag ar vilded a greñva an eil eben.
Miroir, mon beau miroir.
Melezour, ma melezour kaer.
Le goût pour le portrait individuel s’est manifesté dès le milieu du 14e siècle en Europe. 
Adalek kreiz ar 14vet kantved e oa plijet d’an dud ar poltredoù eus un den hepken.
C’est toutefois au 16e siècle, période de « l’éloge de l’individu », que l’art du portrait connaît une grande vogue. 
Met n’eo nemet er 16vet kantved, mare « meuleudi an unan », e oa bet arz ar poltredoù en e vog.
La reine Catherine de Médicis possédait ainsi une collection de plusieurs centaines de portraits dessinés.
Setu e oa gant ar rouanez Catherine de Médicis un dastumad meur a gant poltred treset.
La galerie de portraits présentée ici traverse quatre siècles d’incarnation de la beauté et amène à réfléchir sur nos propres représentations : comment l’image de la beauté, de l’homme et de la femme, évolue-t-elle dans le temps ? 
Gant ar poltredoù diskouezet amañ e weler penaos e oa bet roet korf d’ar gened a-hed pevar c’hantved, hag ez omp lakaet da brederiañ war hon zaolennadurioù deomp-ni : penaos eo cheñchet skeudenn ar gened, hini ar baotred hag ar merc’hed, a-hed an amzer ?
Les miroirs nous invitent à nous confronter à ces visages du passé. 
Pedet omp gant ar melezourioù d’en em gavout tal-ouzh-tal gant an dremmoù eus an amzer dremenet.
Finalement, comme l’écrit le cardinal écrivain Pietro Bembo en 1522, la beauté n’est autre qu’une grâce qui naît de la proportion et de la convenance et de l’harmonie des choses. 
A-benn ar fin, evel ma skrive ar c’hardinal skrivagner Pietro Bembo e 1522, ar gened n’eo ket nemet ur c’hras ganet eus ar vent hag an dereadegezh, hag eus heneuz an traoù.
Le canon à la Renaissance.
Ar reolennoù kened en Azginivelezh.
L’Egypte antique mesure la figure humaine en la découpant en 18 carrés, permettant ainsi d’en préciser les proportions. 
En Egipt an Henamzer e tidroc’hed korf mab-den e 18 karrez, hag e c’halled evel-se spisaat peseurt mentoù reiñ dezhañ.
Les Grecs soulignent les effets de symétrie et proposent un canon fondé sur la philosophie et l’observation médicale. 
Gant ar C’hresianed e oa bet pouezet war ar simetriezh ha kinniget reolennoù diazezet war re ar brederouriezh hag ar medisinerezh.
Le corps doit faire, idéalement, 7 ou 8 fois la hauteur de la tête. 
Ret e oa da uhelder ar c’horf, kement ha ma c’halled, bezañ 7 pe 8 gwech uhelder ar penn.
La Rome antique à l’instar de l’architecte Vitruve, précise les proportions arithmétiques de la main ou du pied. 
E Roma an Henamzer, gant an arkitektour Vitrivius, e oa bet spisaet mentoù aritmetek an dorn pe an troad.
Ces règles sont reprises à la Renaissance par Léon Battista Alberti, Léonard de Vinci ou Albrecht Dürer. 
En Azginivelezh e oa bet adkemeret ar reolennoù-se gant Leon Battista Alberti, Leonardo da Vinci pe Albrecht Dürer.
Ces artistes déplacent toutefois le problème en opposant l’idéal arithmétique et la réalité variable des corps, telle qu’on l’observe dans la vie selon l’âge et la corpulence des modèles. 
Koulskoude e veze lakaet an diaester en ul lec’h all gant an arzourien-se, pa enebent ar peurvad aritmetek ouzh gwirionez cheñch-dicheñch ar c’horfoù a weled a-hed ar vuhez hervez oad ha korfelezh ar patromoù.
Le canon de l’homme idéal : c’est celui qu’incarne l’homme de Vitruve dessiné par Léonard de Vinci.
An den peurvat eo an hini diskouezet gant den Vitrivius, treset gant Leonardo da Vinci.
Au 15e siècle, les architectes Brunelleschi et Alberti s’inspirent de la Rome antique et mettent en évidence qu’en architecture, le canon de la beauté dépend de modules de base répétés selon les règles de la symétrie et de l’arithmétique. 
Er 15vet kantved e oa bet kavet awen e Roma an Henamzer gant an arkitektourien Brunelleschi hag Alberti p’o doa diskouezet emañ reolennoù ar gened en arkitektouriezh diouzh modulennoù diazez lakaet kichen-ha-kichen hervez ar simetriezh hag an aritmetik.
Des Grecs, ils ont aussi repris l’idée que la divine proportion, agréable à l’œil, offre la dimension idéale d’éléments architecturaux, ce qu’illustre la façade du Parthénon. 
Adkemeret o doa ivez soñj ar C’hresianed diwar-benn an « niver aour », a blij d’an daoulagad, hag a ro ar mentoù peurvat evit elfennoù an arkitektouriezh, ar pezh a weler gant talbenn ar Parthenon.
Alberti parmi d’autres, utilise ce rapport géométrique pour dessiner la façade de Santa Maria Novella à Florence. 
Alberti, e-touez re all, en doa implijet ar feur geometrek-se evit tresañ fasadenn Santa Maria Novella e Firenze.
Le corps idéal, représenté par Léonard de Vinci, est inscrit dans un cercle et dans un carré, jambes et bras écartés, le centre du corps correspondant au nombril. 
Ar c’horf peurvat, taolennet gant Leonardo da Vinci, zo enskrivet en ur c’helc’h hag en ur c’harrez, ramp e zivhar ha displeg e zivrec’h, gant kreiz ar c’horf a-live gant ar begel.
Il est défini par 23 proportions secondaires toutes liées à un module (1/14e de la hauteur du corps) déterminé par Léonard de Vinci a priori pour des raisons esthétiques. 
Termenet eo gant 23 ment all, liammet an holl anezho ouzh ur vodulenn (1/14vet eus uhelder ar c’horf), lakaet gant Leonardo da Vinci evit abegoù kened.
Plus tard, Albrecht Dürer se penche plutôt sur les formes multiples du corps humain. 
Diwezhatoc’h, Albrecht Dürer en doa pledet kentoc’h gant furmoù liesseurt korf mab-den.
S’il garde l’idée de fractions, il rejette un système unique de mesures et inspire en cela les maniéristes. 
Derc’hel a rae meizad ar rannoù met disteurel a rae ur sistem nemetken evit ar muzulioù, ha gant-se en doa awenet ar vanieregourien.
Pudeur et sensualité, l’idéal de beauté féminine.
Elevez ha friantaj, peurvad kened ar merc’hed.
Avec ses « chairs tendres et son teint d’un blanc éclatant », la femme est un modèle de beauté. 
Gant o « c’hig tener hag o dremm gwenn-kann » ez eo ar merc’hed ur patrom eus ar gened.
Les artistes célèbrent certaines parties du corps. 
Lodennoù zo eus ar c’horf a veze douget bri dezho gant an arzourien.
La partie haute triomphe : visage, regard, mains, bras et buste. 
Trec’h e oa ar penn-krec’h : an dremm, ar sell, an daouarn, an divrec’h hag ar bruched.
La femme approche alors la perfection. 
Tost peurvat e oa ar merc’hed neuze.
Au 16e siècle, Brantôme dans Les Dames galantes, suggère les trente « choses » pour qu’une beauté soit parfaite.
Er 16vet kantved, Brantôme e-barzh Les Dames galantes, a rae anv eus an tregont « tra » a ra d’ar gened bezañ disi.
Trois choses blanches : la peau, les dents et les mains ; trois noires : les yeux, les sourcils et les paupières ; trois rouges ; les lèvres, les joues et les ongles ; trois longues : le corps, les cheveux et les mains. 
Tri zra wenn : ar c’hroc’hen, an dent hag an daouarn ; tri zra zu : an daoulagad, an abrantoù hag ar malvennoù ; tri zra ruz : ar muzelloù, an divjod hag an ivinoù ; tri zra hir : ar c’horf, ar blev hag an daouarn.
Quant à la silhouette, elle est assez robuste, les hanches bien marquées, la poitrine pleine, et une certaine rondeur, qui n’exclut pas la finesse de la taille (on portait des corsets). 
Evit ar c’horf, hennezh a veze postek a-walc’h, merket mat e veze an divlez, leun e veze ar brennid, ha ront a-walc’h e veze, ar pezh na vire ket ouzh an dargreiz da vezañ moan (gwisket e veze korfkennoù).
La représentation féminine connaît à la Renaissance un véritable tournant. 
Ur cheñchamant krenn a oa bet e taolennadur ar merc’hed en Azginivelezh.
Le thème du nu féminin se développe, en peinture comme en sculpture, à travers l’iconographie de la déesse Vénus, déesse de l’amour et de la beauté.
Muioc’h-mui e skeudenned merc’hed noazh, gant livadurioù pe kizelladurioù, war-zigarez taolenniñ an doueez Venus, doueez ar garantez hag ar gened.
Vers 1510, Giorgione, avec sa Vénus endormie, peint pour la première fois, une femme nue allongée et abandonnée dans son sommeil. 
War-dro 1510, Giorgione, gant e Venus kousket, en doa livet evit ar wech kentañ ur vaouez noazh en he gourvez ha kousket c’hwek.
Vénus devient alors le sujet de prédilection de nombreux peintres, à  l’instar de Titien avec la Vénus d’Urbino. 
Da neuze e oa deuet Venus da vezañ ar sujed eus an tommañ da livourien a-leizh, evel Tiziano gant Venus Urbino.
Le succès de ce thème est encouragé par l’apparition de nouveaux commanditaires, de riches mécènes privés. 
Berzh a oa bet graet gant an tem-se, ha broudet e vezed c’hoazh d’ober gantañ abalamour da brenerien nevez, anezho mesened prevez pinvidik.
Vénus a remplacé la Vierge dans la peinture de la Renaissance, selon l’historien de l’art Pierre Francastel.
« Venus he doa kemeret plas ar Werc’hez » e livouriezh an Azginivelezh, hervez an istorour eus an arz Pierre Francastel.
Vers 1520-1550, le thème des « belle donne » (belles femmes) apparait avec la production de faïences italiennes. 
War-dro 1520-1550 e oa deuet tem ar « belle donne » (merc’hed brav) war wel gant ar pezhioù feilhañs a veze produet en Italia.
Sans doute réservée aux cérémonies nuptiales, cette « vaisselle d’amour » présente un portrait de fiancée, identifiée par son prénom accompagné du qualificatif bella « Laura Bella » ou « Dianira Bella ». 
Al « listri karantez »-se, miret evit an euredoù moarvat, a skeudenne poltred an hini dimezet, merket gant hec’h anv-bihan hag an anv-gwan bella, « Laura Bella » peotramant « Dianira Bella ».
On retrouve chez ces jeunes femmes à la beauté idéalisée les canons de la Renaissance à savoir la blancheur du teint, le fameux blond vénitien et le maquillage rosé des pommettes accordé à la coloration des lèvres. 
Gant ar merc’hed yaouank-se e adkaved reolennoù ar gened peurvat eus an Azginivelezh, da lavaret eo ur c’hroc’hen gwenn-kann, ar blev melen-rous brudet, ha fardaj roz war ar marchodennoù, a-liv gant ar muzelloù.
Au 16e siècle, le corps devient une formidable source d’inspiration pour les poètes. 
Er 16vet kantved e oa deuet ar c’horf da vezañ ur vammenn awen eus ar c’hentañ evit ar varzhed.
Dans les années 1520-1550, à la suite de l'épigramme du Beau Tétin de Clément Marot (1535) apparaissent les blasons du corps.
Er bloazioù 1520-1550, war-lerc’h epigramm ar Beau Tétin gant Clément Marot (1535), e oa deuet an ardamezioù-korf war wel.
Les poètes s'attachent à des détails anatomiques du corps féminin (le front, l’œil par exemple) ou à un accessoire de parure (épingle ou miroir) et en développent l'éloge dans un jeu poétique brillant. 
Plediñ a rae ar varzhed gant tammoùigoù eus korf ar merc’hed (an tal, an daoulagad da skouer) pe gant rikoù fichañ (ur spilhenn pe ur melezour), hag int da ganmeuliñ anezho en ur c’hoari barzhoniel ampart.
Dans le même esprit, certains poèmes évoquent le corps entier en détaillant ses différentes parties. 
Gant ar memes spered, e barzhonegoù zo, e raed anv eus ar c’horf a-bezh hag eus kement lodenn a yae d’ober anezhañ.
Ainsi Ronsard décrit le corps des femmes aux seins blanchissant comme albâtre. 
Evel-se e teskrive Ronsard korf ar merc’hed gant divronn gwenn evel alabastr.
Cependant, le blason peut aussi être satirique, sous la forme d’un contre-blason tel « le blason du laid tétin » de Clément Marot ou « o beaux cheveux d’argent » de Du Bellay.
Koulskoude e c’halle ivez an ardamezioù bezañ flemmus, betek bezañ seurtoù enep-ardamezioù evel « le blason du laid tétin » gant Clément Marot pe « o beaux cheveux d’argent » gant Du Bellay.
De fards et de reflets.
Fardoù hag adskedoù.
Les hommes et les femmes de la Renaissance portent une grande attention au corps. 
Paotred ha merc’hed an Azginivelezh a daole kalz a fed ouzh o c’horf.
L’usage des remèdes et fards qui servent à l’embellissement du visage se diffuse sous le règne de Catherine de Médicis, notamment avec les fards blanc et rouge. 
Dindan ren Caterina de Medici e oa bet implijet muioc’h-mui remedoù ha fardoù da vravaat an dremm, gant ar fardoù gwenn ha ruz da skouer.
Cette valorisation sociale des cosmétiques va de pair avec la mise en place d’un véritable cérémonial de la toilette. 
Muioc’h a dalvoudegezh a roed d’ar fardoù er gevredigezh, hag er memes amzer e oa bet graet ur gwir lid eus an emfichañ.
Cette longue séquence était dédiée à la beauté,
Evit ar gened e oa an hir a abadenn-se.
Elle débutait par le maquillage, se poursuivaitt par la coiffure et s’achèvait par la parure (bijoux). 
Kregiñ a rae gant ar fardañ, kenderc’hel gant ar fichañ blev, hag echuiñ gant ar c’hinklañ (bravigoù).
De nombreux accessoires sont indispensables, du pot à onguent pour la fabrication des fards, jusqu’aux objets les plus raffinés tels miroir et cure-oreille. 
Ret e oa ober gant e-leizh a rikoù, eus ar podad traet evit prientiñ fardoù betek an traezoù rafinañ evel ar melezour pe ar skarzh-divskouarn.
Les artistes représentent ce cérémonial à travers le thème de la femme au miroir, ou de la dame présentée nue à mi-corps devant sa table de toilette. 
Taolennet e oa bet al lid-se gant an arzourien dre dem ar vaouez he melezour, pe an itron skeudennet en he c’horf noazh dirak he zaol-fichañ.
Ce genre en soi connaîtra un grand succès au 16e siècle.
Kalz a verzh a oa bet graet gant ar stil-se er 16vet kantved.
La diffusion des recettes de beauté imprimées, avec l’engouement pour la cosmétologie, connaît un grand succès au 16e siècle. 
Gant ar sot ma oa erru an dud gant ar fardoù e oa bet skignet sekredoù kened moullet, ha berzh bras o doa graet er 16vet kantved.
Ces recettes apparaissent en Italie, plus précisément à Venise, puis circulent à travers l’Europe. 
Deuet e oa ar sekredoù-se war wel en Italia, e Venezia kement ha bezañ resis. Goude-se e oant bet skignet en Europa a-bezh.
C’est la mode des « Secreti », des « recettes personnelles de beauté », qui mêlent à la fois des savoirs scientifiques, des recettes traditionnelles de beauté et des connaissances alchimiques. 
Giz ar « Secreti » e oa, ar « sekredoù personel evit ar yec’hed », ma kaved mesk-ha-mesk gouiziegezh skiantel, sekredoù kened hengounel hag anaoudegezh en alkimiezh.
Elles se révèlent cependant dangereuses par leur imprécision et les matières utilisées : le fard est composé de mercure (vif argent), de carbonate de plomb (céruse) et d’arsenic.
Dañjerus e oant koulskoude gant an amresis ma oant hag abalamour d’an danvezioù implijet : er fardoù e kaved merkur (arc’hant-bev), karbonat plom (seruz) hag arsenik.
Etuves et thermalisme.
Stoufailhoù ha kibelldioù.
La pratique collective du bain connaît un déclin progressif au cours du 16e siècle. 
Nebeutoc’h-nebeut e kibelle an dud a-stroll a-hed ar 16vet kantved.
Les étuves populaires sont considérées par les autorités religieuses et civiles comme des lieux de débauche. 
Kontet e oa ar stoufailhoù evit ar bobl da vezañ lec’hioù gastaouerezh gant ar pennadurezhioù relijiel ha sivil.
La chaleur de l’eau en ouvrant les pores rend, de plus, les corps vulnérables. 
Ouzhpenn-se e veze digoret toulligoù c’hwez ar c’hroc’hen gant an tommder hag dre-se e veze dizifenn ar c’horfoù.
Le bain de santé (thermalisme) persiste toutefois pour ses vertus salutaires. 
Ar c’hibellañ evit ar yec’hed (e kibelldioù) a gendalc’hed d’ober avat, abalamour d’e vertuzioù mat.
Les gravures représentant les baigneurs remportent un vif succès dans le monde germanique et constituent un genre à part entière. 
Berzh a rae an engravadurioù a daolenne tud o kibellañ er bed germanek, betek mont d’ober ur stil dibar.
Les artistes aiment à s’y rendre pour étudier l’anatomie des corps. 
Plijout a rae d’an arzourien mont d’ar c’hibelldioù evit studiañ penaos e oa stummet ar c’horfoù.
Loin d’être une pratique licencieuse ou érotique, ces représentations glorifient des corps en pleine santé.
Ne oa ket un dra gadal pe erotek, pell ac’hano. Gant an taolennadurioù-se e veze meulet korfoù en o gwir gwellañ.
Le bain constitue un loisir emblématique du mode de vie princier, comme en témoigne l’appartement des bains de François Ier au château de Fontainebleau.  
Un diduamant diouzh buhez ar briñsed e oa ar c’hibellañ, evel m’en gweler gant ranndi-dour Frañsez Iañ e kastell Fontainebleau.
Lieu de sociabilité, le bain est un véritable soin de beauté que l’on prend dans une vaste baignoire doublée de linges, à l’eau parfumée de plantes odoriférantes, et protégée du froid par un pavillon de toile. 
Ul lec’h evit kaozeal e oa ar sal-dour. Ur preder evit ar gened a veze graet e-barzh ur gibell vras doublet gant lienajoù, en dour porfumet gant plant frondus, ha gwarezet e vezed diouzh ar yenijenn gant ur stel lien.
A la sortie du bain, on enfile des manteaux d’étuve de toile de coton blanche. 
Pa’z aed e-maez ar gibell e wisked mantelloù stoufailh e lien koton gwenn.
Une sieste s’impose, dans un lit de repos disposé dans une chambre voisine. 
Dav e oa ober ur c’housk-aez neuze, en ur gwele en ur gambr e-kichen.
Indépendant du cérémonial de la toilette, celui du bain n’est pas si intime : on se baigne à deux, parfois à trois, comme en témoigne le célèbre portrait de Gabrielle d’Estrées et de sa sœur.
Distag e oa ar c’hibellañ diouzh lid ar fichañ. Ne oa ket ken prevez : kibellañ daou-ha-daou a veze graet, tri-ha-tri a-wechoù, evel m’en diskouez poltred brudet Gabrielle d’Estrées hag ur c’hoar dezhi.
Une économie rurale florissante.
Un ekonomiezh en he bleuñv war ar maez.
La prospérité des 16e et 17e siècles entraîne une augmentation de la population et une élévation du niveau de vie. 
Gant pinvidigezh ar 16vet hag ar 17vet kantved e oa kresket an niver a dud ha gwellaet o buhez.
Elle repose principalement sur le commerce toilier qui assure du travail à des milliers paysans. 
Abalamour da genwerzh al lien e oa kement-se dreist-holl. Gantañ e veze roet labour da viliadoù a beizanted.
Les autres revenus des paroisses proviennent de la culture des céréales, de l’élevage de chevaux, des tanneries et des foires.
A-hend all e teue gounidigezh ar parrezioù eus ar gounit ed, ar sevel kezeg, ar c’hivijerezhioù hag ar foarioù.
Et le plus bel enclos est … ?
Hag ar c’hloz-iliz bravañ eo hini … ?
Derrière l’expression commune d’enclos paroissiaux, chaque ensemble architectural possède sa personnalité et sera tantôt qualifié de plus intimiste, plus symphonique, plus spectaculaire. 
Komz a reer eus klozioù-iliz dre vras, met pep hini anezho zo dioutañ e-unan hag a vo kontet da vezañ muioc’h diouzh ar vuhez pemdez, muioc’h evel ur simfonienn, peotramant estlammusoc’h.
Ces différences résultent des capacités financières, de la force de la foi mais sont également sociales et géographiques.
Dont a ra ar c’hemmoù-se eus pegement a aez o doa ar parrezioù, eus nerzh ar feiz enno. Diwar ar gevredigezh hag an adremezioù ez int ivez.
En Basse-­Bretagne plus qu’ailleurs, les hommes des 16e et 17e siècles entretenaient une relation familière avec la mort, héritage d’un fonds culturel très ancien, mêlé à une culture chrétienne. 
E Breizh-Izel muioc’h eget e lec’h all e veze un darempred a-dost etre ar marv hag an dud er 16vet hag er 17vet kantved. Dont a rae eus ur sevenadur mil gozh, mesket gant ar feiz kristen.
Au 17e siècle, la Réforme catholique a su intégrer cette préoccupation séculaire et en faire un moyen d’enseignement.
Er 17vet kantved en doa gouezet an Adreizh katolik penaos euvriñ ar brederi kozh-douar-se hag ober ur benveg deskiñ anezhi.
Comme ailleurs, le 17e siècle est considéré en Bretagne comme un grand siècle religieux. 
E Breizh evel e lec’h all e konter ar 17vet kantved da vezañ bet ur c’hantved meur evit ar relijion.
Dans le sillage du concile de Trente, la Réforme catholique ouvre une ère d’instruction religieuse intense, recourant à de nouvelles méthodes, en particulier l’utilisation de nouveaux supports oraux et visuels comme les retables.
War-lerc’h kuzul Trento e oa bet kroget gant an Adreizh katolik ur maread deskadurezh relijiel stank-ha-stank. Implijout a raed doareoù nevez, da skouer misionoù pe traoù da welet evel ar sternioù-aoter.
La paroisse est une unité administrative et politique, l’expression de la communauté et son espace de vie quotidien.
Bodadoù melestradurel ha politikel e oa ar parrezioù, skeudennoù kumuniezhoù, hag al lec’hioù ma veve ar re-se bemdez.
L’identité locale est affirmée lors du pardon annuel (messe, procession, festivités) et par la bannière qu’on porte avec fierté.
Identelezh ar parrezioù a veze lakaet war wel bep bloaz da-geñver ar pardonioù (oferenn, prosesion, gouelioù) ha dre ar bannieloù a zouged gant lorc’h.
Le clocher, premier symbole visuel de la paroisse, est source de rivalités locales.
Tourioù an ilizoù e oa arouezioù pennañ ar parrezioù dre ar gweled. Abalamour dezho e veze heligentañ etrezo.
Accompagner l’avenir de la pêche et de l’aquaculture.
Prientiñ amzer da zont ar peskerezh hag ar sevel pesked.
Pour préparer l’avenir de la pêche et de l’aquaculture, il est essentiel d’accompagner les professionnels en maintenant un fonds spécifique pour ces secteurs, en développant des mécanismes valorisant les bonnes pratiques, en soutenant la formation, en construisant de nouvelles générations de navires, et en faisant de la sécurité une priorité. 
Evit prientiñ amzer da zont ar peskerezh hag ar sevel pesked eo ret-groñs skoazellañ an dud a-vicher en ur virout ur font a-ratozh evit ar gennadoù-se, en ur ziorren gwikefreoù evit talvoudekaat an doareoù mat da labourat, en ur skoazellañ ar stummerezh, en ur sevel remziadoù nevez a vigi, hag en ur lakaat ar surentez da dremen da gentañ.
Conserver un fonds structurel spécifique à la pêche et à l’aquaculture tel que le FEP est indispensable. 
Ret-groñs eo mirout ur font frammadurel a-ratozh evit ar peskerezh hag ar sevel pesked, evel an FEP.
Les produits de la mer ne sont pas des marchandises comme les autres : ce sont des produits alimentaires. 
Produioù ar mor n’int ket marc’hadourezhioù evel ar re all : produioù da zebriñ ez int.
Développer des mesures halio-environnementales.
Kemer divizoù war dachenn ar peskerezh hag an endro.